ગુવાહાટી : આસામમાં પુરની સ્થિતી ફરી એકવાર ગંભીર બની ગઇ છે. છેલ્લા થોડાક દિવસથી પડી રહેલા ભારે વરસાદના કારણે આ સ્થિતી સર્જાઇ છે. પ્રાપ્ત અહેવાલ મુજબ રાજ્યમાં ૨૮૦થી વધુ ગામોમાં રહેતા લોકો મુશ્કેલીમાં મુકાઇ ગયા છે. બચાવ અને રાહત કામગીરી યુદ્ધના ધોરણે ચાલી રહી છે. ધેમાજી, કોકરાઝાર, ચિરાંગ, લખીમપુર, બોંગાઇગામ, તીનસુકિયા અને ડિબરુગઢમાં જિલ્લામાં આવેલા આશરે ૨૮૨ ગામોમાં માઠી અસર થઇ છે.